Visit Site
Recommended byColombia
తాజాగా తనుశ్రీ దత్తా-నానాపటేకర్ వివాదం కూడా బాలీవుడ్‌ను కుదిపేస్తోంది. ఈ నేపథ్యంలో చేతన్ భగత్ తమపట్ల అనుచితంగా ప్రవర్తించాడని ఓ మహిళా జర్నలిస్ట్ సోషల్ మీడియా ద్వారా వెల్లడించింది. వాట్సాప్‌లో చేతన్ సందేశాలు పంపాడనీ, అసభ్యంగా ప్రవర్తించాడని ఆరోపిస్తూ దీనికి సంబంధించిన ఆధారాలను సోషల్ మీడియా ద్వారా వెల్లడించింది. ‘మీకు వివామమైంది’ అని తాను చెబుతున్నా పెళ్లి ఓ గుర్తింపు మాత్రమేనని చేతన్ మెసేజ్ పంపాడని, అతడి వ్యవహారశైలిని ఆమె ఎండగట్టింది. మరోవైపు చేతన్ వేధింపులు తట్టుకోలేక ఫేస్‌బుక్ లో అతడిని బ్లాక్ చేశానంటూ మరో యువతి బయటపెట్టింది. దీనిపై దుమారం రేగడంతో చేతన్ భగత్ నష్టనివారణ చర్యలు చేపట్టాడు.
దీంతో మేల్కొన్న చేతన్.. తాను తప్పు చేశానని ఒప్పుకున్నాడు. అంతేకాదు, తన కారణంగా బాధపడిన మహిళలతో పాటు భార్య అనూషాకు సైతం క్షమాపణలు తెలిపాడు. మీ పట్ల తప్పుగా ప్రవర్తించాని అనుకుంటే తనను క్షమిస్తారని భావిస్తున్నానని అన్నాడు. ప్రస్తుతం ఆమె షేర్‌చేసిన సమాచారం చాలా ఏళ్ల కిందటదని, ఆమెను చాలా సందర్భాల్లో కలిసానని అన్నారు. అంతేకాదు తాము మంచి స్నేహితులమని, మా మధ్య మంచి సంబంధాలే ఉన్నాయని చేతన్ వెల్లడించారు. ఆమెతో ఉన్న స్నేహం కారణంగా అలా సందేశం పంపానని, ఇందులో ఎలాంటి దురుద్దేశం లేదని తన ఫేస్‌బుక్ పేజ్‌లో వివరించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.